smcproject/ml-wiki-sentences huggingface dataset:
ഒരു പ്രോഗ്രാമിന്റെ മറഞ്ഞിരിക്കുന്ന ഭാഗം, (ഉദാ. ബാക്ക് ഓറിഫൈസ്, എന്ന സോഫ്റ്റ്വെയറിനെ ചൂഷണം ചെയ്തുകൊണ്ട് ഒരു റൂട്ട്കിറ്റ്‌ ഇന്റസ്റ്റാൾ ചെയ്യുകയും അതുവഴി സിസ്റ്റത്തെ അട്ടിമറിക്കാൻ സാധിച്ചേക്കും), ഹാർഡ്‌വെയറിന്റെ ഫേംവെയറിലുപയോഗിക്കുന്ന കോഡ്, അല്ലെങ്കിൽ വിൻഡോസ് പോലുള്ള ഒരു ഓപ്പറേറ്റിംഗ് സിസ്റ്റത്തിന്റെ ഭാഗമായി ബാക്ക്‌ഡോർ ഉപയോഗിക്കപ്പെടാം.
ഒരു ഉപകരണത്തിൽ വൾനറബിലിറ്റികൾ സൃഷ്ടിക്കാൻ ട്രോജൻ ഹോഴ്സ്സസിനെ ഉപയോഗിക്കാം.
ഒരു ട്രോജൻ ഹോഴ്‌സ് തികച്ചും നിയമാനുസൃതമായ പ്രവർത്തിക്കുന്ന ഒരു പ്രോഗ്രാമായി കാണപ്പെടാം, എന്നാൽ എക്‌സിക്യൂട്ട് ചെയ്യുമ്പോൾ, അത് ഒരു ബാക്ക്‌ഡോർ ഇൻസ്റ്റാൾ ചെയ്തേക്കാവുന്ന ഒരു അക്ടിവിറ്റി ട്രിഗർ ചെയ്യുന്നു.
ചിലത് രഹസ്യമായി ഇന്റസ്റ്റാൾചെതിട്ടുണ്ടെങ്കിലും, മറ്റ് ബാക്ഡോറുകൾ ബോധപൂർവ്വം ഇൻസ്റ്റാൾ ചെയ്യുന്നതും പരക്കെ അറിയപ്പെടുന്നതുമാണ്.
ഉപയോക്താവിന്റെ പാസ്‌വേഡുകൾ പുനഃസ്ഥാപിക്കുന്നതിനുള്ള മാർഗം നിർമ്മാതാവിന് നൽകുന്നത് പോലെയുള്ള "നിയമപരമായ" ഉപയോഗങ്ങളാണ് ഇത്തരത്തിലുള്ള ബാക്ക്ഡോറുകൾക്കുള്ളത്.
ക്ലൗഡിനുള്ളിൽ വിവരങ്ങൾ സംഭരിക്കുന്ന പല സിസ്റ്റങ്ങളും കൃത്യമായ സുരക്ഷാ മാനദണ്ഡങ്ങൾ പാലിക്കുന്നതിൽ പരാജയപ്പെടുന്നു.
ക്ലൗഡിനുള്ളിൽ നിരവധി സിസ്റ്റങ്ങൾ ബന്ധിപ്പിച്ചിട്ടുണ്ടെങ്കിൽ, ഏറ്റവും വൾനറബിളായ സിസ്റ്റം വഴി ഹാക്കർമാർക്ക് മറ്റെല്ലാ പ്ലാറ്റ്‌ഫോമുകളിലേക്കും പ്രവേശനം നേടാനാകും.
ഡിഫോൾട്ട് പാസ്‌വേഡുകൾ (അല്ലെങ്കിൽ മറ്റ് ഡിഫോൾട്ട് ക്രെഡൻഷ്യലുകൾ ഉദാ: നിങ്ങൾക്ക് ഒരു സ്മാർട്ട്‌ഫോൺ അല്ലെങ്കിൽ ആപ്പ് പോലെയുള്ള ഒരു പുതിയ ഉപകരണമോ സോഫ്റ്റ്‌വെയറോ ഉണ്ടെന്ന് സങ്കൽപ്പിക്കുക. നിങ്ങൾക്കത് ആദ്യം ലഭിക്കുമ്പോൾ, അതിന്റെ കൂടെ തന്നെ പലപ്പോഴും ഒരു ഡിഫോൾട്ട് പാസ്‌വേഡ്(ഉപകരണത്തിന്റെയോ സോഫ്റ്റ്‌വെയറിന്റയോ കൂടെ കിട്ടുന്ന പാസ്‌വേഡിനെയാണ് ഡിഫോൾട്ട് പാസ്‌വേഡ് എന്ന് പറയുന്നത്) അല്ലെങ്കിൽ ടെസ്റ്റിംഗിനും ട്രബിൾഷൂട്ടിങ്ങിനുമുള്ള ചില പ്രത്യേക രഹസ്യ ഫീച്ചറുകളുമായാണ് വരുന്നത്.
ഈ ഡിഫോൾട്ട് പാസ്‌വേഡുകളും രഹസ്യ ഫീച്ചറുകളും രഹസ്യമായി പ്രവർത്തിക്കുന്ന ബാക്ക്‌ഡോറുകൾ പോലെയാണ്, ഇത് മൂലം ഉപകരണത്തിലോ സോഫ്‌റ്റ്‌വെയറിലോ ഹാക്കർക്ക് പ്രത്യേകിച്ച് ഒന്നും ചെയ്യാതെ തന്നെ എളുപ്പത്തിൽ പ്രവേശിക്കാൻ സാധിക്കുന്നതാണ്.
) ഉപയോക്താവ് ഈ പാസ്‌വേഡ് മാറ്റിയില്ലെങ്കിൽ അതിന് ബാക്ക്‌ഡോറായി പ്രവർത്തിക്കാനാകും.
റിലീസ് പതിപ്പിൽ നിന്ന് നീക്കം ചെയ്തില്ലെങ്കിൽ ചില ഡീബഗ്ഗിംഗ് ഫീച്ചറുകൾ ബാക്ക്ഡോർ ആയി പ്രവർത്തിക്കും.
1993-ൽ, യുണൈറ്റഡ് സ്റ്റേറ്റ്സ് ഗവൺമെന്റ്, നിയമപാലകർക്ക് വേണ്ടി നിയമ നിർവ്വഹണത്തിനും ദേശ സുരക്ഷയ്ക്കും വേണ്ടി എക്സ്പ്ലിസിറ്റ് ബാക്ക്ഡോറോടുകൂടിയ ഒരു എൻക്രിപ്ഷൻ സിസ്റ്റം, ക്ലിപ്പർ ചിപ്പ് വിന്യസിക്കാൻ ശ്രമിച്ചു.
പക്ഷേ ഈ ചിപ്പ് വിജയിച്ചില്ല.
മൾട്ടിയൂസർ, നെറ്റ്‌വർക്ക് ഓപ്പറേറ്റിംഗ് സിസ്റ്റങ്ങൾ വ്യാപകമായി ഉപയോഗിച്ചപ്പോൾ ബാക്ഡോറുകളുടെ ഭീഷണി ഉയർന്നുവന്നു.
1967-ലെ AFIPS കോൺഫറൻസിന്റെ നടപടികളിൽ പ്രസിദ്ധീകരിച്ച ഒരു പേപ്പറിൽ പീറ്റേഴ്സണും ടേണും കമ്പ്യൂട്ടർ സബ്ബ്വെർഷനെക്കുറിച്ച് ചർച്ച ചെയ്തു.
സുരക്ഷാ സൗകര്യങ്ങളെ മറികടക്കുന്നതിനും ഡാറ്റയിലേക്ക് നേരിട്ട് പ്രവേശനം അനുവദിക്കുന്നതിനും സിസ്റ്റത്തിലേക്കുള്ള "ട്രാപ്‌ഡോർ" എൻട്രി പോയിന്റുകൾ ഉപയോഗിക്കുന്ന  നുഴഞ്ഞുകയറ്റ ശ്രമങ്ങൾ അവർ ശ്രദ്ധിച്ചു.
ഇവിടെ ട്രാപ്‌ഡോർ എന്ന വാക്കിന്റെ ഉപയോഗം ഒരു ബാക്ക്‌ഡോറിന്റെ സമീപകാല നിർവചനങ്ങളുമായി സാമ്യമുണ്ട്.
എന്നിരുന്നാലും, പബ്ലിക് കീ ക്രിപ്‌റ്റോഗ്രാഫിയുടെ ആവിർഭാവത്തിനുശേഷം ട്രാപ്‌ഡോർ എന്ന പദത്തിന് മറ്റൊരു അർത്ഥം ലഭിച്ചു (ട്രാപ്‌ഡോർ ഫംഗ്‌ഷൻ കാണുക), അതിനാൽ ട്രാപ്‌ഡോർ എന്ന പദം ഉപയോഗശൂന്യമായതിനുശേഷം മാത്രമാണ് "ബാക്ക്‌ഡോർ" എന്ന പദം ഇപ്പോൾ തിരഞ്ഞെടുക്കപ്പെടുന്നത്.
പൊതുവായി പറഞ്ഞാൽ, 1970-ൽ അത്തരം സുരക്ഷാ ലംഘനങ്ങളെക്കുറിച്ച് ആർപാ(ARPA) സ്പോൺസർഷിപ്പിന് കീഴിൽ ജെപി ആൻഡേഴ്സണും ഡിജെ എഡ്വേർഡ്സും ചേർന്ന് പ്രസിദ്ധീകരിച്ച റാൻഡ്(RAND) കോർപ്പറേഷൻ ടാസ്‌ക് ഫോഴ്‌സ് റിപ്പോർട്ടിൽ ദീർഘമായി ചർച്ച ചെയ്തിട്ടുണ്ട്.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ https://www.eff.org/deeplinks/2015/04/clipper-chips-birthday-looking-back-22-years-key-escrow-failures Clipper a failure.
↑ H.E. Petersen, R. Turn.
"System Implications of Information Privacy".
Proceedings of the AFIPS Spring Joint Computer Conference , vol.
30, pages 291–300.
AFIPS Press: 1967.
↑ Security Controls for Computer Systems , Technical Report R-609, WH Ware, ed, Feb 1970, RAND Corp .
ബെന്യാമിൻ ഇംഗ്ലീഷ് വിലാസം https://ml.wikipedia.org/wiki/Benyamin_(writer)
പുതിയ തലമുറയിലെ മലയാളി ചെറുകഥാകൃത്തും നോവലിസ്റ്റുമാണ്‌ ബെന്യാമിൻ .
പ്രവാസിയായ ഇദ്ദേഹം ബഹ്‌റൈനിലാണ്‌ താമസിക്കുന്നത്.
സ്വദേശം പത്തനംതിട്ട ജില്ലയിലെ പന്തളത്തിനടുത്ത് കുളനട.
ആനുകാലികങ്ങളിൽ കഥകളും നോവലുകളും എഴുതുന്നു.
യഥാർത്ഥ നാമം ബെന്നി ഡാനിയേൽ.
‘’ ആടുജീവിതം ’‘ എന്ന നോവലിനു് 2009-ലെ മികച്ച നോവലിനുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട് .
ബഹ്റൈൻ കേരളീയസമാജം സാഹിത്യവിഭാഗം സെക്രട്ടറിയായി തെരഞ്ഞെടുക്കപ്പെട്ടിട്ടുണ്ട് .
മലയാള സാഹിത്യകാരൻ ബെന്യാമിൻ, പട്ടത്തുവിള കരുണാകരൻ അവാർഡ് ദാന ചടങ്ങിൽ നടത്തിയ പ്രഭാഷണത്തിൽ നിന്ന് കൃതികൾ നോവലുകൾ അബീശഗിൻ പ്രവാചകന്മാരുടെ രണ്ടാം പുസ്‌തകം അക്കപ്പോരിന്റെ ഇരുപത് നസ്രാണി വർഷങ്ങൾ ആടുജീവിതം മഞ്ഞവെയിൽ മരണങ്ങൾ അൽ - അറേബ്യൻ നോവൽ ഫാക്‌ടറി മുല്ലപ്പൂ നിറമുള്ള പകലുകൾ (സമീറ പർവീൻ എന്ന പെൺകുട്ടി എഴുതിയ "A spring without smell” എന്നതിന്റെ സ്വതന്ത്ര പരിഭാഷ ആണ്  മുല്ലപ്പൂ നിറമുള്ള പകലുകൾ. ഓറഞ്ച് റേഡിയോയിൽ റേഡിയോ ജോക്കി ആയി ജോലി ചെയ്യുന്ന പാകിസ്താനിൽ നിന്നും ഉള്ള കുടിയേറ്റക്കാരിയാണ് അവൾ. അവളുടെ ബാബയും മറ്റ് കുടുംബാംഗങ്ങളും അവിടെ ഉണ്ട്‌. ബാബ പോലിസിലെ ഉയർന്ന ഉദ്യോഗസ്ഥൻ ആണ്. സമീറ വളരെ സമർത്ഥയായ ആർ ജെ ആണ്. മുല്ലപ്പൂ വിപ്ലവ കാലത്ത് നടന്ന വംശീയമായ ഭീകരതയെ സമീറയുടെ അനുഭവങ്ങളിലൂടെ ഈ നോവൽ പറയുന്നു. ഷിയാ വിഭാഗക്കാർക്ക് തങ്ങളുടെ വംശം കാരണം തങ്ങൾ ജനിച്ചു വീണ രാജ്യത്ത് യാതൊരു വിധ അവകാശങ്ങളും ലഭിക്കുന്നില്ല. ഹിസ്സ്‌ മജസ്റ്റിയുടെ ഭരണകൂടം അവരെ അടിച്ചമർത്തുന്നു. ജയിലിൽ പിടിച്ചു വെക്കുന്നു. തങ്ങളുടെ അവകാശങ്ങളെക്കുറിച്ച്  പൂർണബോധ്യം ഉള്ള അവർ തങ്ങളുടെ അവകാശങ്ങൾക്ക്  വേണ്ടി പോരാടുന്നു. മുത്തുകളുടെ ചത്വരം എന്ന് വിളിക്കപ്പെടുന്ന സ്ഥലത്തുവച്ച് അവർ ഒത്തുകൂടുന്നു. സമരം ചെയ്യുന്നു. ഭരണകൂടം അവരെ ചെറുത്തു നിർത്തുന്നു, ശക്തമായ രീതിയിൽ തന്നെ. നിരവധി ആളുകൾക്ക് ജീവഹാനി സംഭവിക്കുന്നുണ്ട്. സമീറയുടെ ബാബ അതിൽ ഒരു ഇരയാണ്. അവസാനം സമരം പോലീസ്‌ അവസാനിപ്പിക്കുന്നു. ഹിസ്സ് മജെസ്റ്റിക്ക് എതിരെ സമരം ചെയ്തവരെ അവർ നന്നായി ഉപദ്രവിക്കുന്നു. മനുഷ്യബന്ധങ്ങൾക്ക് വംശം എന്നത് എപ്രകാരമാണ് വിലങ്ങുതടിയാവുന്നത് എന്ന് ഈ നോവൽ കാണിച്ചു തരുന്നു. ഉറ്റവരെ നഷ്ടപ്പെടുന്നതിന്റെ വേദനയും ഭീകരതയും ഈ നോവൽ നമുക്ക് ബോധ്യപ്പെടുത്തി തരുന്നുണ്ട്. സമീറയ്ക്ക് തന്റെ ബാബ നഷ്ടപ്പെട്ടതിൽ പിന്നെ വീട്ടുതടങ്കലിൽ കഴിയേണ്ടി വരുന്നുണ്ട്. തന്നോട് സ്നേഹം മാത്രം ഉണ്ടായിരുന്ന മറ്റ് കുടുംബക്കാർക്ക് ബാബയുടെ മരണശേഷം മാറ്റങ്ങൾ സംഭവിക്കുന്നുണ്ട്. അവർ ബാബയുടെ മരണശേഷം ലഭിക്കുന്ന തുകയ്ക്കായി മുറവിളി കൂട്ടുന്നുണ്ട്. ഇത്‌ ഒന്നും സമീറക്ക് അംഗീകരിക്കാൻ ആവുന്നില്ല. പുറംലോകവുമായി ഒരു ബന്ധവും ഇല്ലാതെ കഴിയുന്ന സമീറയ്ക്ക് എന്ത് സംഭവിച്ചു എന്ന് വ്യക്തമല്ല. മാന്തളിരിലെ ഇരുപത് കമ്മ്യൂണിസ്ററ് വർഷങ്ങൾ " മരീചിക ശരീരശാസ്ത്രം കഥാസമാഹാരങ്ങൾ യുത്തനേസിയ പെൺ‌മാറാട്ടം ഇ.എം.എസും പെൺകുട്ടിയും മനുഷ്യൻ എന്ന സഹജീവി കുറിപ്പുകൾ ഇരുണ്ട വനസ്ഥലികൾ അനുഭവം ഓർമ്മ യാത്ര ഒറ്റമരത്തണൽ ഗ്രീൻ സോണിനു വെളിയിൽ നിന്ന് എഴുതുമ്പോൾ ഇരട്ട മുഖമുള്ള നഗരം പുരസ്കാരങ്ങൾ അബുദാബി മലയാളി സമാജം കഥാപുരസ്‌കാരം - യുത്തനേസിയ ചെരാത് സാഹിത്യവേദി കഥാപുരസ്‌കാരം - ബ്രേക്ക് ന്യൂസ് അറ്റ്‌ലസ്-കൈരളി കഥാപുരസ്‌കാരം - പെൺ‌മാറാട്ടം , ഗെസാന്റെ കല്ലുകൾ കെ.എ.കൊടുങ്ങല്ലൂർ കഥാപുരസ്കാരം - ആഡിസ് അബാബ അബുദാബി ശക്‌തി അവാർഡ് - ആടുജീവിതം കേരള സാഹിത്യ അക്കാദമി പുരസ്കാരം (2009) - ആടു ജീവിതം നോർക്ക - റൂട്ട്സ് പ്രവാസി നോവൽ പുരസ്കാരം2010 - ആടുജീവിതം പട്ടത്തുവിള കരുണാകരൻ സ്മാരക ട്രസ്റ്റ് അവാർഡ് 2012 - ആടുജീവിതം നൂറനാട് ഹനിഫ് സ്മാരക സാഹിത്യപുരസ്കാരം 2014 - മഞ്ഞവെയിൽ മരണങ്ങൾ പത്മപ്രഭാ പുരസ്കാരം- ആടുജീവിതം ജെസിബി പുരസ്‌കാരം (2018)-മുല്ലപ്പൂ നിറമുള്ള പകലുകൾ വയലാർ അവാർഡ് 2021 - മാന്തളിരിലെ ഇരുപത് കമ്മ്യൂണിസ്റ്റ് വർഷങ്ങൾ അവലംബം ↑ ↑ {{ cite news }} : Check date values in: | accessdate= and | date= ( help ) ↑ മാതൃഭൂമി : അബുദാബി-ശക്തി അവാർഡുകൾ പ്രഖ്യാപിച്ചു ↑ മാതൃഭൂമി : പത്മപ്രഭാ പുരസ്‌കാരം ബെന്യാമിന്‌ പുറത്തേക്കുള്ള കണ്ണികൾ മണലെഴുത്ത് : ബെന്യാമിന്റെ ബ്ലോഗ്-1 പിന്നാമ്പുറവായനകൾ :  ബെന്യാമിന്റെ ബ്ലോഗ്-2 ബെന്യാമിൻ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാർകോഡ് പ്രിന്റർ ഇംഗ്ലീഷ് വിലാസം https://ml.wikipedia.org/wiki/Barcode_printer ബാർക്കോഡ് പ്രിന്റർ
വസ്‌തുക്കളിൽ ഒട്ടിക്കുന്ന ബാർകോഡ് ഉണ്ടാകാൻ  ഉപയോഗിക്കുന്ന പ്രിന്റർ ആണ് ബാർക്കോഡ് പ്രിന്റർ .
ഇത് ഒരു കമ്പ്യൂട്ടർ പെരിഫറൽ ഉപകരണമാണ്.
വ്യാപാര സ്ഥാപനങ്ങളിലും മറ്റും ഇത് വ്യാപകമായി ഉപയോഗിക്കുന്നുണ്ട്.
ഷിപ്പ്‌മെന്റിന് മുമ്പ് കാർട്ടണുകൾ ലേബൽ ചെയ്യാനോ റീട്ടെയിൽ ഇനങ്ങൾ യുപിസി(UPC)കളോ ഇഎഎൻ(EAN)-കളോ ഉപയോഗിച്ച് ലേബൽ ചെയ്യാനോ ബാർകോഡ് പ്രിന്ററുകൾ സാധാരണയായി ഉപയോഗിക്കുന്നു.
ഏറ്റവും സാധാരണമായ ബാർകോഡ് പ്രിന്ററുകൾ രണ്ട് വ്യത്യസ്ത പ്രിന്റിംഗ് സാങ്കേതികവിദ്യകളിൽ ഒന്ന് ഉപയോഗിക്കുന്നു.
നേരിട്ടുള്ള തെർമൽ പ്രിന്ററുകൾ താപം സൃഷ്ടിക്കാൻ ഒരു പ്രിന്റ് ഹെഡ് ഉപയോഗിക്കുന്നു, ഇത് പ്രത്യേകം രൂപകൽപ്പന ചെയ്ത പേപ്പർ രാസപ്രവർത്തനത്തിന് കാരണമാകുന്നു, അത് പേപ്പറിനെ കറുപ്പാക്കി മാറ്റുന്നു.
തെർമൽ ട്രാൻസ്ഫർ പ്രിന്ററുകളും താപം ഉപയോഗിക്കുന്നു, പക്ഷേ പേപ്പറുമായി പ്രതികരിക്കുന്നതിനുപകരം, താപം മൂലം ഒരു മെഴുക് അല്ലെങ്കിൽ റെസിൻ പദാർത്ഥത്തെ ലേബലിലോ ടാഗ് മെറ്റീരിയലിലോ പ്രവർത്തിക്കുന്ന റിബണിൽ ഉരുകുന്നു.
ഈ താപം റിബണിൽ നിന്ന് പേപ്പറിലേക്ക് മഷി മാറ്റുന്നു.
നേരിട്ടുള്ള തെർമൽ പ്രിന്ററുകൾക്ക് പൊതുവെ ചെലവ് കുറവാണ്, എന്നാൽ താപം, നേരിട്ടുള്ള സൂര്യപ്രകാശം അല്ലെങ്കിൽ രാസപ്രവർത്തനം മൂലമുള്ള നീരാവി എന്നിവയിൽ സമ്പർക്കം പുലർത്തിയാൽ അവ അവ്യക്തമാകാൻ സാധ്യതയുള്ള ലേബലുകൾ നിർമ്മിക്കുന്നു.
ബാർകോഡ് പ്രിന്ററുകൾ വ്യത്യസ്ത വിപണികൾക്കായി രൂപകൽപ്പന ചെയ്തിട്ടുള്ളതാണ്.
വ്യാവസായിക ബാർകോഡ് പ്രിന്ററുകൾ വലിയ വെയർഹൗസുകളിലും നിർമ്മാണ യൂണിറ്റുകളിലും ഉപയോഗിക്കുന്നു.
അവയ്ക്ക് വലിയ പേപ്പർ കപ്പാസിറ്റി ഉണ്ട്, വേഗത്തിൽ പ്രവർത്തിക്കുകയും ദീർഘകാലം നിലനിൽക്കുകയും ചെയ്യും.
റീട്ടെയിൽ, ഓഫീസ് പരിതസ്ഥിതികൾക്കായി, ഡെസ്ക്ടോപ്പ് ബാർകോഡ് പ്രിന്ററുകൾ ഏറ്റവും സാധാരണമാണ്.
ഇത് കൂടി കാണുക ബാർകോഡ് അവലംബം ↑ https://www.waspbarcode.com/buzz/what-is-a-barcode-printer ↑ https://www.wikiwand.com/en/Barcode_printer ↑ https://www.ssetechnologies.com/desktop-barcode-printers/#:~:text=Desktop%20Barcode%20Printers%20are%20ideal,transfer%20printers%20to%20choose%20from Archived 2023-01-22 at the Wayback Machine .
ഡൽഹി നിയമസഭ ഇംഗ്ലീഷ് വിലാസം https://ml.wikipedia.org/wiki/Delhi_Legislative_Assembly
ഇന്ത്യൻ തലസ്ഥാനം ഡൽഹിയുടെ നിയമ നിർമ്മാണ സഭയാണ് ഡൽഹി നിയമസഭ .
ഇന്ത്യയലെ ഏഴു കേന്ദ്രഭരണപ്രദേശങ്ങളിലെ ഒന്നാണ് ഡൽഹി.
നിയമസഭകൾ തിരഞ്ഞെടുപ്പ് വർഷം നിയമസഭ വിജയിച്ച പാർട്ടി/സഖ്യം മുഖ്യമന്തി 1993 ഒന്നാം സഭ ഭാരതീയ ജനതാ പാർട്ടി മദൻ ലാൽ ഖുറാന സാഹിബ് സിങ് വർമ സുഷമ സ്വരാജ് 1998 രണ്ടാം സഭ ഇന്ത്യൻ നാഷണൽ കോൺഗ്രസ് ഷീല ദീക്ഷിത് 2003 മൂന്നാം സഭ ഇന്ത്യൻ നാഷണൽ കോൺഗ്രസ് ഷീല ദീക്ഷിത് 2008 നാലാം സഭ ഇന്ത്യൻ നാഷണൽ കോൺഗ്രസ് ഷീല ദീക്ഷിത് 2013 അഞ്ചാം സഭ ആം ആദ്മി പാർട്ടി അരവിന്ദ് കെജ്രിവാൾ 2015 ആറാം സഭ ആം ആദ്മി പാർട്ടി അരവിന്ദ് കെജ്രിവാൾ 2020 ഏഴാം സഭ ആം ആദ്മി പാർട്ടി അരവിന്ദ് കെജ്രിവാൾ
അതിഷി മർലേന 2025 എട്ടാം സഭ ഭാരതീയ ജനതാ പാർട്ടി രേഖ ഗുപ്ത അവലംബം
കരടികളി ഇംഗ്ലീഷ് വിലാസം https://ml.wikipedia.org/wiki/Karadikali കരടികളി കൊല്ലത്തു നടന്ന വിക്കി സംഗമോത്സവം 2011 ൽ കവി കുരീപ്പുഴ ശ്രീകുമാർ അവതരിപ്പിച്ച കരടിപ്പാട്ട്
ഓണക്കാലത്ത് കൊല്ലം,കായംകുളം ഭാഗങ്ങളിൽ നടക്കുന്ന നാടൻ കലയാണ് കരടികളി .
ഓണസന്ധ്യയിൽ, വീട്ടുമുറ്റങ്ങളിലാണ് ഇത് അരങ്ങേറുന്നത്.
കരടിയും വേട്ടക്കാരുമാണ് പ്രധാന കഥാപാത്രങ്ങൾ.
ഒരു യുവാവിന്റെമേൽ വാഴക്കരിയിലയും ഈർക്കിൽ കളഞ്ഞ ഓലയും കെട്ടി അലങ്കരിച്ച് ഭാരം കുറഞ്ഞ പാലത്തടികൊണ്ടു നിർമിച്ച കരടിത്തല മുഖത്തുറപ്പിക്കുന്നു.
കാലുറയും തൊപ്പിയും മരത്തിലുണ്ടാക്കിയെടുത്ത തോക്കുമായി തനിസായിപ്പിന്റെ വേഷത്തിലാണ് വേട്ടക്കാർ വരുന്നത്.
കരടിപ്പാട്ടുകാരും താളക്കാരും അടങ്ങുന്ന സംഘം കരടിയെയും വേട്ടക്കാരനെയും അനുഗമിക്കുന്നു.
നാടൻ വാദ്യോപകരണങ്ങളായ കൈമണി, ഗഞ്ചിറ തുടങ്ങിയവയും കൈത്താളവുമാണ് പിന്നണിയിൽ.
ആദ്യം താളത്തിനൊപ്പിച്ചുള്ള കരടിയുടെ ചുവടുവയ്പാണ്.
ചിലയിടങളിൽ കമുകിൻപാള കൊണ്ട് മുഖംമൂടി വച്ചാണു കരടി കളിക്കുന്നത്.
പിന്നീടു പാട്ടുതുടങ്ങുന്നു.
കരടിപ്പാട്ടുകൾ വാമൊഴിയായി തലമുറകൾ കൈമാറി വന്നവയാണ്.
Karadikali - കരടികളി - Wiki Loves Onam 2024
പാലോലി വാദ്ധ്യാർ എന്ന പ്രാചീന കവിയും അതിന് ശേഷം മണക്കാട്ട് കണ്ണൻ പിള്ളയെപ്പോലുള്ള കവികളും കരടിപ്പാട്ടുകൾ രചിച്ചിട്ടുണ്ട്.
മനോഹരമായ വായ്ത്താരിയും താളവും കരടികളുടെ താളാത്മകമായ ചുവടുവയ്പുകളുമാണ് ഈ നാടൻ കലയെ ആകർഷകമാക്കുന്നത്.....
ഏറെക്കുറെ അന്യം നിന്ന കരടികളിയെ പുനരുജ്ജീവിപ്പിക്കാൻ പുതിയ തലമുറ താല്പര്യം കാണിക്കുന്നു എന്നത് ശ്രദ്ധേയമാണ്.
കൊല്ലം ജില്ലയിലെ അരിനല്ലൂർ ഗ്രാമത്തിലടക്കം ഇത്തരം ഒരു മുന്നേറ്റം നടക്കുന്നുണ്ട്.
കരടികളിപ്പാട്ടുകൾ കരടികളിക്കുപയോഗിക്കുന്ന പാളയിലുള്ള മുഖംമൂടി
കരടിപ്പാട്ടിൽ ഏകതാളമേയുള്ളൂ.
താനിന്നെ താനിന്നെ തന്നാന തന, താനിന്നെ താനായി തനാന്ന എന്ന വായ്ത്താരിയാണ് പാട്ടിന് അകമ്പടി.
“ കാട്ടിൽ കിടന്നൊരു കള്ളക്കരടിയെ കൂട്ടിലാക്കി ഞങ്ങൾ കൊണ്ടുവന്നു ഉണ്ടകിട്ടും പിന്നെ അവലുകിട്ടും പിന്നെ വെള്ളിപ്പണത്തിന്മേലൊന്നു കിട്ടും ”
ഇങ്ങനെ കരടിപ്പാട്ടുതുടങ്ങി പുരോഗമിക്കുന്നു.
നാട്ടുപാട്ടു കവികളുടെ ക്ഷിപ്രകവിതകളും ഈ സന്ദർഭത്തിൽ പിറക്കുന്നു.
“ ഓച്ചിറെച്ചെന്നു കിഴക്കോട്ടു നോക്കുമ്പോൾ മാധവി എന്നൊരു വേലക്കാരി മൂക്കും തൊളച്ചിട്ടു തൊണ്ണാനും കെട്ടീട്ടു, കണ്ടോടീ നാത്തൂനേ മൂക്കിത്തൊണ്ണാൻ ” “ പട്ടി കടിക്കല്ലേ വീട്ടുകാരേ ഞങ്ങൾ
ഓണം കളിക്കുവാൻ വന്നതാണേ കാട്ടിൽ കിടന്നൊരു കള്ളക്കരടിയെ പാട്ടിലാക്കി ഞങ്ങൾ കൊണ്ടു വന്നു താനിന്നെ താനിന്നെ തന്നാന തന താനിന്നെ താനായി തനാന്ന കരടിക്കരപ്പണം ഞങ്ങക്കരപ്പണം അങ്ങനെ ഒരു പണം തന്നിടേണം ഓണം വന്നിങ്ങു തലയിൽ കേറി പിന്നെ മീനാച്ചി പെണ്ണു കലമ്പിടുന്നു തെക്കേപ്പെരയിലറയിലിരിക്കുന്ന എട്ടുപത്തുണ്ടയും കോടിമുണ്ടും താനിന്നെ താനിന്നെ തന്നാന തന താനിന്നെ താനായി തനാന്ന ”
തുടങ്ങിയ നർമ്മ ചിന്തകൾ ഇങ്ങനെയുണ്ടാകുന്നതാണ്.
പാട്ടിന്റെയും കൊട്ടിന്റെയും കളിയുടെയും അവസാനം, വെക്കെടാ വെടിവെയ്‌ക്കെടാ, ലാക്കുനോക്കിവെയ്‌ക്കെടാ എന്ന നിർദ്ദേശം വരുമ്പോൾ കരടിയെ വേട്ടക്കാരൻ വെടിവച്ചിടുന്നതോടെ കളിപൂർണമാകുന്നു.
പുനരുജ്ജീവന ശ്രമങ്ങൾ കരടികളി ആശാൻ കളങ്ങര രാഘവൻ പിള്ള കരടികളിക്കാരോടൊത്ത്
ഒരു കാലത്ത് സജീവമായിരുന്ന കരടികളി സംഘങ്ങളും പാട്ടുകളും ഇന്ന് നഷ്ടപ്പെട്ടു പോയി.
കരടികളിയുടെ പുനരുദ്ധാരണവും കരടിപ്പാട്ടുകളുടെ ശേഖരണവും ലക്ഷ്യമിട്ട് കൊല്ലംതേവലക്കര അരിനല്ലൂരിൽ ജവാഹർ ലൈബ്രറി കരടികളിസംഘം പ്രവർത്തിക്കുന്നുണ്ട്.
ജവാഹർ ലൈബ്രറിയും കരടികളിസംഘവും ചേർന്ന്  കരടികളിയുടെ വീഡിയോ ഡോക്യുമെന്റേഷൻ നടത്തി സി.ഡി.യും കരടിപ്പാട്ടുകൾ സമാഹരിച്ച് പുസ്തകവും ഇറക്കിയിട്ടുണ്ട്.
അരിനല്ലൂർ ദ കേരള ലൈബ്രറിയും കരടി കളി പ്രോത്സാഹിപ്പിക്കുന്നതിനായി ഓണക്കാലത്ത് കരടി കളി മത്സരങ്ങൾ സംഘടിപ്പിക്കുന്നുണ്ട്.
2024 ൽ നടന്ന മത്സരത്തിൽ അഞ്ചോളം ടീമുകൾ പങ്കെടുത്തു.
അവലംബം ↑ http://www.manoramaonline.com/cgi-bin/MMOnline.dll/portal/ep/posting/personalArticleNew.jsp?contentId=5911213 catOID=-1073855319 BV_ID=@@@%5Bപ്രവർത്തിക്കാത്ത+കണ്ണി%5D ↑ http://www.janayugomonline.com/php/newsDetails.php?nid=71238 cid=53 pgNo=20 keyword=%5Bപ്രവർത്തിക്കാത്ത+കണ്ണി%5D ↑ http://www.mathrubhumi.com/kollam/news/1777947-local_news-Kollam-%E0%B4%95%E0%B5%8A%E0%B4%B2%E0%B5%8D%E0%B4%B2%E0%B4%82.html%5Bപ്രവർത്തിക്കാത്ത+കണ്ണി%5D അധിക വായനയ്ക്ക് പുറം കണ്ണികൾ
ബൊയാന ചർച്ച് ഇംഗ്ലീഷ് വിലാസം https://ml.wikipedia.org/wiki/Boyana_Church
ബൾഗേറിയയുടെ തലസ്ഥാനമായ സോഫിയയുടെ പ്രാന്തപ്രദേശത്തുള്ള ഒരു മധ്യകാല ബൾഗേറിയൻ   ദേവാലയമാണ് ബൊയാന ചർച്ച് ( Boyana Church ((Bulgarian) , Boyanska tsărkva ).
1979ൽ ഈ നിർമിതി യുനെസ്കോയുടെ ലോക പൈതൃക സ്ഥലങ്ങളുടെ പട്ടികയിൽ സ്ഥാനം നേടി.
രണ്ട് നില കെട്ടിടത്തിന്റെ കിഴക്കുഭാഗം 10ാം നൂറ്റാണ്ടിന്റെ അവസാനത്തിലും പതിനൊന്നാം നൂറ്റാണ്ടിന്റെ ആരംഭത്തിലും ആണ് നിർമ്മിക്കപ്പെട്ടത്, പിന്നീട് ചർച്ചിന്റെ കേന്ദ്രവിഭാഗം ചേർക്കപ്പെട്ടത് രണ്ടാം ബൾഗേറിയൻ സാമ്രാജ്യത്തിന്റെ കീഴിൽ 13-ആം നൂറ്റാണ്ടിലാണെന്നു കരുതപ്പെടുന്നു.
പത്തൊൻപതാം നൂറ്റാണ്ടിന്റെ മധ്യത്തോടെ കെട്ടിടത്തിന്റെ പടിഞ്ഞാറ് ഭാഗം കൂടുതൽ വിപുലീകരിക്കുകയും പണിപൂർത്തിയാക്കുകയും ചെയ്തു.
240 മനുഷ്യ ചിത്രങ്ങളുള്ള 89 ദൃശ്യങ്ങൾ സഭയുടെ മതിലുകളിൽ ചിത്രീകരിച്ചിട്ടുണ്ട്.
ചരിത്രവും വാസ്തുവിദ്യയും ബൊയാന പള്ളിയിലെ ഉൾക്കാഴ്ച
10ാം നൂറ്റാണ്ടിന്റെ അവസാനത്തിലും പതിനൊന്നാം നൂറ്റാണ്ടിന്റെ ആരംഭത്തിലും, 13ാം നൂറ്റാണ്ടിന്റെ മധ്യത്തിൽ, 13ാം നൂറ്റാണ്ടിന്റെ മധ്യത്തിൽ എന്നിങ്ങനെ മൂന്ന് ഘട്ടങ്ങളിലായാണ് ബൊയാന ചർച്ച്  പണികഴിപ്പിച്ചത്:
കെട്ടിട സംരക്ഷണത്തിന്റെ ഭാഗമായി താപനില 17-18 ഡിഗ്രി സെൽഷ്യസിൽ (62-64 ഫാരൻഹീറ്റ്) വാതാനുകൂലനം ചെയ്യുകയും കുറഞ്ഞ ചൂടിൽ പ്രകാശം ഉപയോഗിക്കുകയും ചെയ്തിട്ടുണ്ട്.
സന്ദർശകരെ 15 മിനിറ്റ് മാത്രമേ സന്ദർശിക്കാൻ അനുവദിക്കുന്നുള്ളൂ.
കെട്ടിടത്തിന്റെ മേൽനോട്ടം വഹിക്കുന്നത് National Historical Museum (Bulgaria) ആണ്.
2008ൽ ബൊയാന ചർച്ച്പൊതുജനങ്ങൾക്ക് പൂർണ്ണമായി തുറന്നു കൊടുത്തു.
ചുമർച്ചിത്രങ്ങൾ St. Nicholas Dessislava, a church patron A ship Constantin Tikh of Bulgaria and Eirene of Nicaea Pantocrator, a fresco from 1259 Christ among the scribes അവലംബം പുറത്തേക്കുള്ള കണ്ണികൾ Boyana Church എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website of the Boyana Church Boyana Church at whc.unesco.org The Boyana Church — virtual tour Photos of the Boyana Church
ബൃന്ദ കാരാട്ട് ഇംഗ്ലീഷ് വിലാസം https://ml.wikipedia.org/wiki/Brinda_Karat
ഇന്ത്യയിലെ ഒരു കമ്യൂണിസ്റ്റ് രാഷ്ട്രീയ പ്രവർത്തകയാണ്‌ ബൃന്ദ കാരാട്ട് ( ബംഗാളി :বৃন্দা কারাট ഒക്ടോബർ 17 1947 ) .
2005 ഏപ്രിൽ 11 മുതൽ ഇവർ പശ്ചിമ ബംഗാളിൽ നിന്നു സി.പി.ഐ.എമ്മിന്റെ പ്രതിനിധിയായി രാജ്യസഭയിലേക്ക് തെരഞ്ഞെടുക്കപ്പെട്ടിട്ടുണ്ട്.
2005-ൽ സി.പി.ഐ.എമ്മിന്റെ പോളിറ്റ് ബ്യൂറോയിലേക്ക് തെരഞ്ഞെടുക്കപ്പെട്ട ആദ്യ വനിതയായി ബൃന്ദ കാരാട്ട് മാറി .
അഖിലേന്ത്യാ ജനാധിപത്യ മഹിളാ അസോസിയേഷന്റെ ജനറൽ സെക്രട്ടറിയായി 1993 മുതൽ 2004 വരെ പ്രവർത്തിച്ചിട്ടുള്ള ബൃന്ദ ഇപ്പോൾ അതിന്റെ വൈസ് പ്രസിഡണ്ടായി സേവനമനുഷ്ഠിക്കുന്നു .
മുൻ സി.പി.ഐ.എം. ജനറൽ സെക്രട്ടറിയായ പ്രകാശ് കാരാട്ടിന്റെ ഭാര്യയാണ്‌ ബൃന്ദ.
ബൃന്ദ കാരാട്ട് വിദ്യാഭ്യാസവും കുട്ടിക്കാലവും ബൃന്ദ കാരാട്ട്, ഡൽഹിയിലെ കേരള ഹൗസിൽ
കൊൽക്കത്തയിൽ ജനിച്ച ബൃന്ദ കുട്ടിക്കാലത്ത് തൻറെ കുടുംബത്തോടൊപ്പം നാല് സഹോദരങ്ങളോടെയാണ് കഴിഞ്ഞത്.
ഒരു സഹോദരനും മൂന്ന് സഹോദരികളും ബൃന്ദയുടെ കുടുംബത്തിലുണ്ട്.
സൂരജ് ലാൽ ദാസ് എന്നാണ് അച്ഛൻറെ പേര്.
അഞ്ചാം വയസ്സായപ്പോഴേക്കും ബൃന്ദക്ക് അമ്മയായ ഒഷ്റുകോന മിത്ര നഷ്ടമായി.
സഹോദരിയായ രാധിക റോയ് , പ്രാണോയ് റോയിയെയാണ് വിവാഹം ചെയ്തത്.
ഡെറാഡൂണിലെ വെൽഹാം ഗേൾസ് സ്കൂളിലാണ് പ്രാഥമിക വിദ്യാഭ്യാസം പൂർത്തിയാക്കിയത്.
16ാം വയസ്സിൽ മിരിൻഡ ഹൗസ് എന്ന ദർഹി സർവകലാശാലയുമായി അഫിലിയേറ്റ് ചെയ്ത കോളേജിൽ നിന്നും ബി.എ പൂർത്തിയാക്കി.1971 ൽ കൽക്കത്ത സർവകലാശാലയിൽ നിന്ന് ചരിത്രത്തിൽ ബിരുദാനന്തര ബിരുദവും പൂർത്തിയാക്കി.
അവലംബം Brinda Karat എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ Interview, livemint ↑ Book Review, Frontline, Jul 02 - 15, 2005 ↑ ↑ New woman on top December 2004 ↑
ഇലത്താളം ഇംഗ്ലീഷ് വിലാസം https://ml.wikipedia.org/wiki/Elathalam
കേരളത്തിന്റെ തനതായ ഒരു വാദ്യോപകരണമാണ് ഇലത്താളം അഥവാ കൈമണി .
കേരളത്തിലെ അനുഷ്ഠാനകലകളിൽ ഉപയോഗിച്ചു വരുന്ന ഒരു വാദ്യോപകരണമാണിത്.
പതിനെട്ടു വാദ്യങ്ങളിൽ ഒന്നാണ് ഇലത്താളം.
ചെണ്ട, മദ്ദളം, തിമില എന്നീ വാദ്യോപകരണങ്ങൾക്കൊപ്പം ഇലത്താളം ഉപയോഗിച്ചുവരുന്നു.
ഓടു കൊണ്ട് വൃത്താകൃതിയിൽ വാർത്തുണ്ടാക്കുന്ന ഒരുതരം ഘന വാദ്യമാണ് ഇത്.
ഏകദേശം രണ്ടു കിലോ ഭാരമുണ്ടാവും.
ഇലത്താളത്തിന്റെ ചെറിയ രൂപം മാർഗ്ഗംകളി പോലുള്ള രംഗകലകളിൽ ഉപയോഗിക്കുന്നുണ്ട്.
ഇലത്താളത്തിൻറെ നടുവിലുള്ള കുഴിയിലൂടെ ചരടു കോർത്ത് വളയങ്ങൾ ചരടിൽ പിടിപ്പിക്കും.
രണ്ടിലത്താളങ്ങളുടെയും ചരടുകൾ കൈക്കൊണ്ട് ശക്തമായി പിടിച്ച് അവ പരസ്പരം കൂട്ടി മുട്ടിച്ചാണ് താളം സൃഷ്ടിക്കുന്നത്.
ക്ഷേത്ര വാദ്യങ്ങളിൽ പ്രഥമ സ്ഥാനം ഇലത്താളത്തിനുണ്ട്.
ഇതോടൊപ്പം മറ്റു കലകൾക്കും ഇലത്താളം ഉപയോഗിക്കും.
കഥകളി പോലുള്ള കേരളത്തിലെ ക്ഷേത്രകലകളിൽ ഇലത്താളം ഒരു അവിഭാജ്യ ഘടകമാണ്.
തായമ്പകയിലും മറ്റു ചെണ്ടമേളങ്ങളിലും , പഞ്ചവാദ്യത്തിലും മേളക്കൊഴുപ്പിനു വേണ്ടി ഇലത്താളം ഉപയോഗിച്ചു വരുന്നു.
ചരിത്രം: കേരളത്തിലെ തൃശ്ശൂർ ജില്ലയിൽ കടവല്ലൂർ  ശ്രീരാമസ്വാമി ക്ഷേത്രത്തിലേക്ക്  സേവനങ്ങൾക്കായി കർണ്ണാടകത്തിൽ നിന്ന് കടവല്ലൂർ ദേശത്തിലേക്ക് ത്വഷ്ടബ്രഹ്മർ എന്ന വിശ്വകർമ്മ വിഭാഗത്തിൽപ്പെടുന്ന കറുപ്പൻറെ കുടുംബത്തെ രാജാവ് കൊണ്ടുവന്നു.
ഈ കറുപ്പൻ എന്ന വ്യക്തിയാണ് ഇലത്താളം ആദ്യമായി നിർമ്മിച്ചത്.
കർണ്ണാടകത്തിൽ നിന്ന് വന്നവർ എന്ന അർത്ഥത്തിൽ കമ്മാളന്മാർ എന്ന പേര് ഇവർക്ക് പിന്നീട് വന്നുചേർന്നു.
ഓട് സംബന്ധമായ നിർമ്മാണം ആയിരുന്നു ഇവരുടെ ആദ്യകാല കുലത്തൊഴിൽ.
ഇലത്താളത്തിൻറെ ഇന്ന് കാണുന്ന രൂപം ആദ്യമായി നിർമ്മിച്ചത് പത്തൊൻപതാം നൂറ്റാണ്ടിന്റെ ആദ്യമാണെന്ന് കരുതപ്പെടുന്നു.
കൊപ്പറമ്പത്ത് കറുപ്പൻറെ മക്കളായ കുമാരനും രാധാകൃഷ്ണനുമാണ് ഇന്നത്തെ തലമുറയിൽ ഇലത്താളം നിർമ്മിക്കുന്നവർ.
ഏകദേശം അയ്യായിരം രൂപയ്ക്കടുത്താണ് 2025-ൽ ഇലത്താളത്തിൻറെ വില വരുന്നത്.
താമരയിലയിൽ നിന്നാണ് ഇലത്താളം എന്ന പേര് വന്നത്.
https://www.facebook.com/share/v/15P3xFr8ie/ പേരിന്റെ പിന്നിൽ
താമരയിലയുടെ ആകൃതിയാണ് ഇതിനുള്ളത്.
അതുകൊണ്ടാണ് ഇലത്താളം എന്ന പേരുണ്ടായത്.
പ്രസിദ്ധരായ ഇലത്താളം കലാകാരന്മാർ തറയിൽ ശങ്കരപ്പിള്ള തങ്കുമാരാർ.
ചേലക്കര കുട്ടപ്പൻ ചേലക്കര ഉണ്ണികൃഷ്ണൻ ചേലക്കര ഗോപി മണിയാംപറമ്പിൽ മണി ചേലക്കര സൂര്യൻ പൂക്കോട് ശശി ചേലക്കര രാമൻ കുട്ടി ചേലക്കര ജയൻ എം.പി.വിജയൻ താഴത്തേടത്ത് മുരളി തലനാട് ഹരി പാഞ്ഞാൾ വേലുക്കുട്ടി രാജീവ് പി നായർ നാരായമംഗലം വെള്ളിനേഴി വിജയൻ വിനോദ് ചേലക്കര (കുവൈറ്റ്) ചേലക്കര മണികണ്ഠൻ ചേലക്കര പ്രദീപ്‌ ഉണ്ണികൃഷ്ണൻ അയ്യരുതൊടി പുലാക്കാട് (കേളി വാദ്യകല:  കുവൈറ്റ്‌ ) ചിത്രശാല പഞ്ചവാദ്യത്തിലെ അവിഭാജ്യഘടകമാൺ ഇലത്താളം ഇലത്താളം ഇലത്താളം അവലംബം Elathalam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വരാൽ ഇംഗ്ലീഷ് വിലാസം https://ml.wikipedia.org/wiki/Channa_striata
ജലാശയങ്ങളിൽ സാധാരണ കണ്ടു വരുന്ന ഒരു മത്സ്യമാണ് വരാൽ .
ശാസ്ത്രനാമം : Channa striata .
ബ്രാൽ, വ്രാൽ, കണ്ണൻ, കൈച്ചിൽ, ബിലാൽ എന്നിങ്ങനെ പ്രാദേശികമായി അറിയപ്പെടുന്നു.
ഇംഗ്ലീഷിൽ - chevron snakehead, striped murrel എന്നീ പേരുകളുണ്ട്.
മൂന്ന് കിലോയോളം വലുതാകുന്നതാണ് ഈ മത്സ്യം.
ഈർപ്പമുള്ള സാഹചര്യങ്ങളിൽ ജലത്തിനു പുറത്ത് ചെറിയ പാലായനങ്ങൾ നടത്താറുണ്ട്.
അൽപ്പം നനവുള്ള ചെളിയിൽ പുതഞ്ഞ് ശരീരത്തിലെ കൊഴുപ്പുപയോഗിച്ച് കുറെ കാലം ജീവിക്കാൻ ഇവയ്ക്ക് പറ്റും.
ഇതിന്റെ തന്നെ കുടുംബത്തിൽ ഉള്ള ചേറുമീൻ അഥവാ പുള്ളിവരാൽ ( Channa marulius ) , വാക അഥവാ വാഹ ( Channa micropeltes ), പുലി വാക, പുള്ളിവരാൽ, വട്ടോൻ എന്നിവയും ജലാശയങ്ങളിൽ കണ്ടു വരുന്നു.
വരാൽ കുഞ്ഞുങ്ങൾക്ക് (ഏതാനും ആഴ്ചകൾ മാത്രം പ്രായമുള്ളവ) ചുവപ്പ് നിറമാണ്.
ഭാരതം കൂടാതെ മ്യാന്മാർ , ഇന്തോനേഷ്യ , തായ്‌ലന്റ് , കംബോഡിയ , മലേഷ്യ , ശ്രീലങ്ക , പാകിസ്താൻ എന്നിവിടങ്ങളിലും കാണുന്നു.
ചെറുതോ ഇടത്തരമോവായ മറ്റ് മത്സ്യങ്ങൾ, തവളകൾ, ചെറിയ പാമ്പുകൾ, ചെറിയ ഷഡ്പദങ്ങൾ, ജലജീവികൾ എന്നിവയെ ഭക്ഷിക്കുന്നു.
മഴക്കാലത്താണ് പ്രജനനം നടത്തുന്നത്.
ധാരാളം വെള്ളമുള്ള ആഴം കുറഞ്ഞ സ്ഥലം തിരഞ്ഞെടുക്കുന്നു.
ചെടികൾ വകഞ്ഞുമാറ്റി 10 സെ.
മീ വ്യാസത്തിൽ സ്ഥലമൊരുക്കി ബീജസങ്കലനം കഴിഞ്ഞ 400-1000 വെള്ളത്തിൽ പൊങ്ങിക്കിടക്കുന്ന മുട്ടകൾ നിക്ഷേപിക്കുന്നു.
മുട്ടകൾ വിരിയാനുള്ള 48 മണിക്കൂർ സമയം ആൺ മത്സ്യം മുട്ടകൾക്ക് കാവൽ നിന്ന് വീശിക്കൊടുത്തുകൊണ്ടിരിക്കും.
വിരിഞ്ഞ് ആദ്യ മൂന്നു ദിവസം കുഞ്ഞുങ്ങൾ സ്വന്തം ശരീരത്തിലെ പീനകാഹാരം കൊണ്ടാണ് ജീവിക്കുന്നത്.
മഴക്കാലത്ത് ചുവന്ന നിറത്തിലുള്ള കുഞ്ഞുങ്ങളുമായി നീന്തി നടക്കുന്ന വരാളുകളെ കേരളത്തിലെ ജലാശയങ്ങളിൽ കാണാം.
എന്നാൽ വേട്ടക്കാരിൽ നിന്ന്‌ ഇവയ്ക്ക് പലപ്പോഴും ഭീഷണി നേരിടാറുണ്ട്.
ഇത് തദ്ദേശീയ വരാലുകളുടെ വംശനാശത്തിന് പോലും കാരണമായേക്കാം.
മികച്ച വളർത്തു മത്സ്യത്തിനു വേണ്ട ഗുണങ്ങൾ ഉള്ളതുകൊണ്ടും സഹായ ശ്വസനാവയവങ്ങൾ ഉള്ളതിനാലും വളരെ ഉയർന്ന നിക്ഷേപ നിരക്കിലുള്ള കൃഷിരീതികൾക്കടക്കം ഇവയെ ഉപയോഗിക്കുന്നു.
വിയറ്റ്നാം വരാൽ പോലെയുള്ള വിദേശ ഇനങ്ങൾ കേരളത്തിൽ സുലഭമാണ്.
തിലാപ്പിയ , ഗപ്പി പോലെയുള്ള മത്സ്യങ്ങളെ ഇവയുടെ തീറ്റയ്ക്ക് വേണ്ടി പലരും വളർത്താറുണ്ട്.
ചിത്രശാല ബ്രാൽ ചൊട്ടൻ (ചെറിയ ബ്രാലുകൾ) വരാൽ വരാലിലെ ഒരിനമായ വാകവരാൽ അവലംബം ↑ {{ cite web }} : Check date values in: | access-date= ( help ) ; Cite has empty unknown parameters: | last-author-amp= and | authors= ( help ) ; Invalid | ref=harv ( help ) 1 2 Courtenay, Jr., Walter R. and James D. Williams.
Channa striata USGS Circular 1251: Snakeheads (Pisces, Chinnidae) - A Biological Synopsis and Risk Assessment .
U.S. Department of the Interior, U.S. Geological Survey.
2004-04-01.
Retrieved 2007-07-15.
1 2 3 4 വരാൽ-ഡൊ.
രാജീവ് രാഘവൻ, അന്വർ അലി, പേജ് 46, കൂട് മാസിക, ജനുവരി 2017 ↑ http://www.ubio.org/browser/details.php?namebankID=4676570
ഗപ്പി ഇംഗ്ലീഷ് വിലാസം https://ml.wikipedia.org/wiki/Guppy
അലങ്കാരമത്സ്യങ്ങളിൽ ഏറെ പേരുകേട്ട ഒരു മത്സ്യമാണ് ഗപ്പി.
മോളി, എൻഡ്ലർ‌ മത്സ്യം എന്നിവ ഉൾപ്പെടുന്ന പൊയിസീലിഡേ കുടുംബത്തിലെ ഏറ്റവും ചെറിയ അംഗമാണ് ഗപ്പി.
ഇതൊരു ഭംഗിയുള്ള ചെറിയ മത്സ്യമാണ്.
കൊതുകുകളുടെ കൂത്താടികളെ തിന്നൊടുക്കുന്നതിനായി ഇവയെ ജലാശയങ്ങളിൽ നിഷേപിക്കാറുണ്ട്.
ഇക്കാരണത്താൽ കൊതുക് നിയന്ത്രണത്തിൽ വലിയ പങ്കു വഹിക്കുന്ന ഒരു  മത്സ്യമാണിത്.
വരാൽ , കാളാഞ്ചി തുടങ്ങിയ മത്സ്യങ്ങളെ കൃഷി ചെയ്യുന്നവർ അവയുടെ തീറ്റ ആവശ്യത്തിനായി ഗപ്പി വളർത്താറുണ്ട്.
(A) ഡൽറ്റ കൊടിവാലൻ, (B) വിശറിവാലൻ, (C)സാഷ് കൊടിവാലൻ, (D) ചതുര കൊടിവാലൻ, (E) ഇരട്ടവാൾവാലൻ (F) മുകൾ വാൾവാലൻ, (G) കീഴ് വാൾവാലൻ, (H) ഇരട്ടവാൾ വാലൻ, (I)ബാനർവാലൻ, (J) തൂമ്പാവാലൻ, (K) വട്ടവാലൻ (L)..........
പെൺ മീനിനു ഏകദേശം നീളം 4–6 സെ.
ആൺ മീനിനു 2.5–3.5 സെ.
ആണ് നീളം.
ആൺ മത്സ്യങ്ങൾ ചെറുതാണെങ്കിലും വളരെ ഭംഗി ഉള്ള നിറവും വൈവിധ്യമാർന്ന വാലുകളും ഉള്ളവയാണ്.
പലതും വർണം വാരി വിതറിയ പോലെയോ വർണ്ണഭംഗിയുള്ള വരകളും പൊട്ടുകളും ആയോ കാണാം.
എന്നാൽ പെൺ മത്സ്യങ്ങൾ പൊതുവേ മങ്ങിയ ചാര നിറത്തിൽ കാണപ്പെടുന്നു.
വിവിധ തരം ഗപ്പികൾ
വാലിൻ്റെ സവിശേഷത കൊണ്ടും, നിറത്തെ അടിസ്ഥാനമാക്കിയും ആണ് ഗപ്പികളെ പ്രധാനമായും വിഭജിച്ചിരിക്കുന്നത്.
ഇതിൽ തന്നെ കറുത്ത കണ്ണ് ഉള്ളവയും ചുവപ്പു കണ്ണ് ഉള്ളവയും ഉണ്ട്.
കറുത്ത കണ്ണ് ഉള്ള ഗപ്പികൾ കൂടുതൽ കുഞ്ഞുങ്ങളെ പ്രസവിക്കുന്നു.
ചുവപ്പു കണ്ണുള്ളവ വളരെ കുറവ് എണ്ണത്തെ മാത്രമേ പ്രസവിക്കുന്നുമുള്ളു.
ചുവന്ന കണ്ണുള്ള ഗപ്പി കുഞ്ഞുങ്ങളെ വളർത്തി എടുക്കണമെങ്കിൽ ആർട്ടീമിയ പോലുള്ള ലൈവ് ഫുഡ്ഡുകൾ അത്യാവശ്യമാണ്.
ചുവന്ന കണ്ണുള്ള ആൽബിനോ ടൈപ്പ് ഗപ്പികൾ വളരെ സെൻസിറ്റീവ് ആയാണ് കാണപ്പെടുന്നത്.
വാലിൻറെ പ്രത്യേകതയനുസരിച്ച് വൈൽ റ്റൈൽ ഗപ്പി, ഫ്ലാഗ് റ്റൈൽ ഗപ്പി, ലോവർ സ്വാർഡ് റ്റൈൽ ഗപ്പി, ലേസ് റ്റൈൽ ഗപ്പി, ലെയർ റ്റൈൽ ഗപ്പി, ലോങ്ങ്‌ ഫിൻ ഗപ്പി, ഫാൻ റ്റൈൽ ഗപ്പി, അപ്പർ സ്വാർഡ് റ്റൈൽ ഗപ്പി, ഡബിൾ സ്വാർഡ് റ്റൈൽ ഗപ്പി, റെഡ് അപ്പർ റ്റൈൽ ഗപ്പി, ട്രിയാങ്കിൽ റ്റൈൽ ഗപ്പി, റൌണ്ടട് ഗപ്പി, ഫാൻസി ഗപ്പി, ടെക്സിഡോ ഗപ്പി, ഗ്ലാസ്‌ ഗപ്പി, ഗ്രാസ് ഗപ്പി, മൊസൈക് ഗപ്പി, കിംഗ്‌ കോബ്ര ഗപ്പി, സ്നേക്ക് സ്കിൻ ഗപ്പി, പീ കൊക്ക് ഗപ്പി .
നിറം അനുസരിച്ചു റെഡ് ഗപ്പി, മോസ്കോ ബ്ലൂ, മോസ്കോ ബ്ലാക്ക്, ഫുൾ ബ്ലാക്ക്‌, ഹാഫ് ബ്ലാക്ക്‌, ഗ്രീൻ ടെക്സിഡോ, യെല്ലോ ഗപ്പി ,ഗോൾഡൻ ഗപ്പി .
ആൺ മത്സ്യങ്ങൾ
പെൺ മത്സ്യങ്ങൾ അവലംബം
Guppy Fish Facts
നരിമീൻ ഇംഗ്ലീഷ് വിലാസം https://ml.wikipedia.org/wiki/Barramundi
പെർസിഡെ (Percidae) മത്സ്യകുടുംബത്തിൽപ്പെടുന്ന പോഷക സമൃദ്ധമായ ഒരു വളർത്തുമത്സ്യമാണ് നരിമീൻ അഥവാ കാളാഞ്ചി .
ശാസ്ത്രനാമം ലാറ്റെസ് കാൽക്കാരിഫെർ (Lates calcarifer).
ഒരു ഉത്തമഭക്ഷ്യ മത്സ്യമായ നരിമീൻ നായർമീൻ, കാളാഞ്ചി എന്നീ പേരുകളിലും അറിയപ്പെടുന്നു.
പ്രോട്ടീൻ, വിറ്റാമിൻ സമ്പുഷ്ടമാണ് ഈ മത്സ്യം.